Արծրունի Հարությունյան

Արծրունի Մարտիրոսի Հարությունյան (), հայ դերասան։ ՀԽՍՀ ժողովրդական արտիստ։

Հայ մեծ նկարիչ Մարտիրոս Սարյանի փեսան։

Կենսագրություն 
1926-1927 թվականներին հաճախել է Թիֆլիսի Հայարտան դրամատիկական ստուդիան։ 1928-1963 թվականներին աշխատել է Լենինականի Ա. Մռավյանի անվան թատրոնում (1941-1945 թվականներին տնօրեն)։ Որպես ռեժիսոր հանդես է եկել Լենինականի տիկնիկային թատրոնում, որի հիմնադիրներից է եղել։ 1966-1968 թվականներին աշխատել է Երևանի Գաբրիել Սունդուկյանի անվան, 1969-1975 թվականներին՝ Դրամատիկական թատրոններում։ 1987 թվականին հեղինակել է «Լենինականի թատրոնի աստեղային ժամանակը․ դերասանի գրառումներ» գիրքը։ Պիեսի է վերածել և բեմադրել Լենինականի թատրոնում Ե. Օտյանի «Թաղականին կնիկը» վեպը, թարգմանել է Ա. Չեխովի վոդևիլները, գրել է ակնարկներ, հոդվածներ, հուշագրություններ, պատմվածքներ։

Դերեր 
Լավագույն դերերից են՝
 Ոսկան (Ալեքսանդր Շիրվանզադեի «Չար ոգի»)
 էլիզբարով (Ալեքսանդր Շիրվանզադեի «Պատվի համար»)
 Լևշին (Մաքսիմ Գորկու «Թշնամիներ»)
 Միկոլա (Իվան Ֆրանկոյի «Գողացած երջանկություն»)
 Դառնակերյան (Նաիրի Զարյանի «Փորձադաշտ»)
 Արբակ (Նաիրի Զարյանի «Արա Գեղեցիկ»)
 Մագիստրոս իշխան (Դերենիկ Դեմիրճյանի «Արա Գեղեցիկ»)
 բանաստեղծ (Հակոբ Պարոնյանի «Մեծապատիվ մուրացկաններ»)
 Պոդկոլյոսին (Նիկոլայ Գոգոլի «Ամուսնություն»)
 Կլեշչ (Մաքսիմ Գորկու «Հատակում»)
 խեղկատակ, Յագո (Շեքսպիրի «Տասներկուերորդ գիշեր», «Օթելլո»)
 Վլադիմիր Իլիչ Լենին (Զլատոգորովայի և Կապլերի «Լենին»)

Ֆիլմեր 
1939 թ. նկարահանվել է «Մեր քաղաքի մարդիկ», 1940 թ.` «Քաջ Նազար»

Ծանոթագրություններ 
 «Պատվո նշան» շքանշան
 ՀԽՍՀ ժողովրդական արտիստ, 1956

Ծանոթագրություններ 

Հայ դերասաններ